کلاسیک جوغرافیانین ایکینجی بؤیوک نماینده‌سی A.Humboltun مۆعاصیری کارل ریتتر (۱۷۷۹-۱۸۵۹) اوْلموش‌دور. مؤ قایسه‌لی جوغرافیانین طرفداری اوْلان کارل ریتتر درین بیلیک‌لی، گئنیش دونیاگؤروش‌لو عالیم ایدی. آلماندا برلین بیلیم یوردونون ایلک جوغرافیا کافدراسینی تشکیل اتمیش و اوْنون پروْفسورو اوْلموش‌دور. اوْنون درین معنالی، ماراقلی درس‌لرینی بیر چوْخ گؤرکه‌م‌لی عالیملر – سوئیس‌لی A.Qyuye، فرانسه الیزه رک‌لو، روس پیوتر سمینوو-تیانشانسکی و ب. دینلمیشلر. A.Humboltdan فرق‌لی اوْلاراق، ریتتر سیاهت اتممیش‌دی. اوْ، کابینت عالیمی ایدی. بونا باخمایاراق اوْ، زنگین جوغرافی و فلسفی ادبیات‌دان ایستیفاده اد‌رک، چوْخ‌لو اثرلر یازمیش‌دیر. بۇ اثرلر سیراسیندا ۱۹ جیلدلیک «طبیعته و اینسان تاریخینه عایید یرشوناس‌لیق و یا عمومی مؤ قایسه‌لی جوغرافیا» آدلی اثری ده وار. اثر بؤیوک حجم‌لی اوْلسا دا، اوْراداکی مولاهیزه‌لر آفریقایا و آوروپانین بیر حیصّه ‌سینه عایید ماده لر اۆزرینده قۇرولموش‌دور. ریتترین نظری جوغرافی گؤروشلری مؤ قایسه‌لی یرشوناس‌لیق ایده سی بۇ کیتاب‌دا اؤز عکسینی تاپمیش‌دیر.